open-index/open-wikipedia-markdown huggingface dataset:
Ότο Χάαμπ

Ο **Ότο Χάαμπ** (γερμανικά: *Otto Haab*) (19 Απριλίου 1850 - 17 Οκτωβρίου 1931) ήταν Ελβετός οφθαλμίατρος.

## Ζωή

Το 1875, απέκτησε το διδακτορικό του από το Πανεπιστήμιο της Ζυρίχης, όπου, ως φοιτητής, ήταν βοηθός του Καρλ Γιόζεφ Έμπερτ στην ανατομική παθολογία. Το 1886, διαδέχθηκε τον Γιόχαν Φρίντριχ Χόρνερ ως καθηγητή οφθαλμολογίας στη Ζυρίχη, μια θέση που κατείχε μέχρι το 1919.

Ο Χάαμπ συνέβαλε στην παθολογική ανατομία του οφθαλμού, καθώς και στη θεραπεία βλαβών που σχετίζονται με τα μάτια. Το 1885 περιέγραψε κλινικά αυτό που ονόμασε γεροντική νόσο της ωχράς κηλίδας, γνωστή σήμερα ως γεροντική εκφύλιση της ωχράς κηλίδας (AMD) και διερεύνησε τις ατροφικές και μελαγχρωματικές αλλαγές στην περιοχή της ωχράς κηλίδας του οφθαλμού που σχετίζεται με την πάθηση.

Το όνομά του σχετίζεται με διάφορα ιατρικά επώνυμα, που περιλαμβάνουν: «αντανακλαστικό του Χάαμπ», το οποίο είναι ένα άλλο όνομα για το αντανακλαστικό φωτός της κόρης και «μαγνήτης του Χάαμπ», ένας ισχυρός μαγνήτης που χρησιμοποιείται για την αφαίρεση μεταλλικών σωματιδίων από το μάτι. Επίσης, η «κλίμακα Χάαμπ» είναι μια συσκευή που χρησιμοποιείται για τη μέτρηση της διαμέτρου της κόρηςκαι οι «ραβδώσεις του Χάαμπ» είναι οριζόντιες σχισμές στην μεμβράνη του Ντεσεμέτ που σχετίζεται με πρωτογενές νεανικό γλαύκωμα.

## Επιλεγμένες δημοσιεύσεις

* *Atlas und Grundriss der Ophthalmoskopie und ophthalmoskopischen Diagnostik* Μόναχο, 1895. (5η έκδοση, 1908. Μεταφράστηκε στα αγγλικά και γαλλικά).
* *Atlas der äusseren Erkrankugen des Auges nebst Grundriss ihrer Pathologie und Therapie* Munich, 1899. (4η έκδοση, 1910. Μεταφράστηκε στα αγγλικά και γαλλικά).
* *Atlas und Grundriss der Lehre von den Augenoperationen* Μόναχο, 1904. (2η έκδοση, 1920. Μεταφράστηκε στα αγγλικά και γαλλικά).

## Παραπομπές


## Πηγές

* Hall of Fame της οφθαλμολογίας  (βιογραφία του Ότο Χάαμπ)
*  

Κατηγορία:Ελβετοί ιατροί
Κατηγορία:Οφθαλμίατροι
Ίζαρ

Ο **Ίζαρ **είναι ποταμός στο Μόναχο ένας από τους μεγαλύτερους παραποτάμους του επάνω ρου του Δούναβη. Την ονομασία αυτή κλέβει και ο τότε βασιλιάς της Βαυαρίας Λουδοβίκος Ά και σε συνδυασμό με την αγάπη του προς την Ελληνική αρχιτεκτονική χτίζει την Αθήνα του Ίζαρ. Όπως ο Σπερ είναι ποταμός  του Βερολινου (κάτι χαρακτηριστικο) και χτίστηκε η Αθήνα του Σπρε, έτσι με αυτήν την σκέψη ονοματίστηκε... του Ίζαρ η  στο Μόναχο.

## Εξωτερικοί σύνδεσμοι
* 

Κατηγορία:Ποταμοί της Γερμανίας
Βρεκαίικα Ευρυτανίας

Τα **Βρεκαίικα** είναι ημιορεινός οικισμός της Στερεάς Ελλάδας στην Περιφερειακή Ενότητα Ευρυτανίας σε υψόμετρο 460 μέτρα. ο οποίος βρίσκεται στα δυτικά όρια με την Περιφερειακή Ενότητα Αιτωλοακαρνανίας και τις βόρειες όχθες της τεχνητής λίμνης Κρεμαστών. Απέχει 23 χλμ. ΝΔ. από το Κερασοχώρι (έδρα του δήμου) και 61 χλμ. Δ.-ΒΔ. από το Καρπενήσι και περίπου μόλις 1,5 χλμ. από το Τριπόταμο του οποίου από παλιά αποτελούσε συνοικισμό. Στα 500 μέτρα βόρεια από το χωριό είναι το μοναστήρι της Τατάρνας. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Τριποτάμου. Σύμφωνα με το σχέδιο Καλλικράτης μαζί με το Τριπόταμο, το Καϊπανάκι, τα Κοψαίικα και τη Μονή Τατάρνης αποτελούν την τοπική κοινότητα Τριποτάμου που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 38 κατοίκους.

## Παραπομπές


## Εξωτερικοί σύνδεσμοι

* Φωτογραφίες από τα Βρεκαίικα στον ιστότοπο https://www.technovision.gr/

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Αριστοτελία Πελώνη

Η **Αριστοτελία Πελώνη** (Μαυρομμάτι Βοιωτίας, 1978) είναι Ελληνίδα δημοσιογράφος, σύμβουλος πολιτικής, πολιτικός και εξωκοινοβουλευτική αναπληρώτρια κυβερνητική εκπρόσωπος από τις 20 Ιανουαρίου 2020. Κατά το χρονικό διάστημα από 28 Φεβρουαρίου μέχρι και 13 Αυγούστου 2021 εκτελούσε χρέη κυβερνητικής εκπροσώπου μετά την παραίτηση του Χρήστου Ταραντίλη από την θέση αυτή.

Γεννήθηκε το 1978, στο Μαυρομμάτι Βοιωτίας. Φοίτησε στο Τμήμα Επικοινωνίας και ΜΜΕ του Εθνικού και Καποδιστριακού Πανεπιστημίου Αθηνών, ολοκληρώνοντας το μεταπτυχιακό της στο Τμήμα Διεθνών και Ευρωπαϊκών Σπουδών στο Πάντειο Πανεπιστήμιο. Υπέβαλε τη διατριβή της στο Πάντειο Πανεπιστήμιο με θέμα τις σχέσεις Ελλάδας - ΗΠΑ τη δεκαετία του 1960. Αυτή η διατριβή εκδόθηκε σε βιβλίο το 2010, από τις εκδόσεις Πόλις με τίτλο "Ιδεολογία κατά ρεαλισμού: η αμερικανική πολιτική απέναντι στην Ελλάδα, 1963-1976". 

Εργάζεται ως δημοσιογράφος από το 1998, ξεκινώντας από τα Νέα και το ελεύθερο ρεπορτάζ. Αργότερα άρχισε να αρθρογραφεί για πολιτιστικά θέματα, εργαζόμενη στο πολιτιστικό τμήμα της εφημερίδας. Το 2006 μετατέθηκε από το πολιτιστικό στο πολιτικό τμήμα, όπου της ανατέθηκε το διπλωματικό ρεπορτάζ.

Το 2016 εντάχθηκε στην Καθημερινή, αναλαμβάνοντας το ρεπορτάζ από το κόμμα της Νέας Δημοκρατίας. Πέρα από τα ελληνικά ομιλεί αγγλικά και ισπανικά.

## Παραπομπές

Κατηγορία:Έλληνες πολιτικοί του 21ου αιώνα
Κατηγορία:Ελληνίδες δημοσιογράφοι
Κατηγορία:Κυβερνητικοί αξιωματούχοι
Κατηγορία:Κυβερνητικοί Εκπρόσωποι (Ελλάδα)
Κάθριν Γουίνικ

Η **Κάθριν Γουίνικ** (αγγλικά:Katheryn Winnick ,γεννημένη στις 17 Δεκεμβρίου 1977 ως Κατερίνα Άννα Βινίτσκα ) είναι Καναδή ουκρανικής καταγωγής ηθοποιός ,γνωστή για το ρόλο της Λάγκερθα στη σειρά *[[Βίκινγκς (τηλεοπτική σειρά)|Vikings]] .*

## Πρώτα χρόνια
Η Γουίνικ γεννήθηκε στο Etobicoke στο Τορόντο του Οντάριο και είναι ουκρανικής καταγωγής . Έχει τρία αδέλφια: μια μικρότερη αδελφή Daria, έναν μικρότερο αδερφό Adam και έναν μεγαλύτερο αδερφό Markjan .Τα ουκρανικά είναι η πρώτη της γλώσσα και δεν μιλούσε καθόλου αγγλικά μέχρι την ηλικία των οχτώ .  Άρχισε να εκπαιδεύεται στις πολεμικές τέχνες στην ηλικία των επτά και απέκτησε την πρώτη μαύρη ζώνη στα 13. Το 1996 κέρδισε ένα ασημένιο μετάλλιο στον τελικό του εθνικού πρωταθλήματος taekwondo στον Καναδά. Μέχρι την ηλικία των 21 ετών, είχε ξεκινήσει τρία σχολεία Taekwondo. Δίδαξε Taekwondo και αυτοάμυνα σε ηθοποιούς ενώ ολοκλήρωσε το πτυχίο της στην κινησιολογία στο Πανεπιστήμιο του York στο Τορόντο. 

## Καριέρα
Η πρώτη της τηλεοπτική εμφάνιση ήταν το 1999 στη σειρά *PSI Factor*  . Την ίδια χρονιά, έπαιξε στη σειρά *Student Bodies* στο ρόλο της Holly Benson για πέντε επεισόδια  .Το 2002 εμφανίστηκε στη σειρά *Law and Order: Criminal Intent* . Το 2004, η ηθοποιός εμφανίστηκε στην ταινία *50 First Dates*  και έκανε μια εμφάνιση στη σειρά *CSI: Miami Crimes*  . Ένα χρόνο αργότερα, συμμετείχε στο καστ της ταινίας *Donald Trump -Trump Unauthorized* στην οποία έπαιξε το ρόλο της Ivana Trump , της πρώτης συζύγου του επιχειρηματία .Η  Γουίνικ έπαιξε στην ταινία Cold Souls, η οποία έκανε την παγκόσμια πρεμιέρα της στο Φεστιβάλ Κινηματογράφου Σάντανς το 2009 .Το 2013, πρωταγωνίστησε στην ταινία *A Glimpse Inside the Mind of Charles Swan III* και εμφανίστηκε στην κωμωδία The Art of the Steal.

Το 2013, της δόθηκε ο ρόλος της Lagertha, πρώτης συζύγου του Viking Ράγκναρ Λόθμπροκ στη σειρά του History Vikings. 

Τον Φεβρουάριο του 2020, η Winnick ανακοίνωσε ότι συμμετέχει ως Jenny Hoyt στη δραματική σειρά του ABC *Big Sky*. 

## Παραπομπές


Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης
Παλαιά Ελβετική Συνομοσπονδία

Η **Παλαιά Ελβετική Συνομοσπονδία** (Γερμ.: , μετά την Μεταρρύθμιση επίσης ,  «Δημοκρατία των Ελβετών») ήταν μια χαλαρή συνομοσπονδία μικρών ανεξάρτητων κρατών (καντονίων, στα γερμανικά Orte ή Stände) εντός της Αγίας Ρωμαϊκής Αυτοκρατορίας. Είναι ο πρόδρομος του σύγχρονου κράτους της Ελβετίας.

Σχηματίστηκε κατά τον 14ο αιώνα από έναν πυρήνα στην σημερινή Κεντρική Ελβετία, επεκτείνοντας τις πόλεις της Ζυρίχης και της Βέρνης ως τα μέσα του αιώνα. Αυτό σχημάτισε μια σπάνια ένωση αγροτικών και αστικών κοινοτήτων, οι οποίες απολάμβαναν την λεγόμενη «αυτοκρατορική αμεσότητα» της Αγίας Ρωμαϊκής Αυτοκρατορίας.

Αυτή η συνομοσπονδία οκτώ καντονίων (**') ήταν πολιτικά και στρατιωτικά επιτυχημένη για περισσότερο από έναν αιώνα, με αποκορύφωμα τους Βουργουνδικούς πολέμους της δεκαετίας του 1470 που την καθιέρωσαν ως δύναμη στο περίπλοκο πολιτικό τοπίο στο οποίο κυριαρχούσαν η Γαλλία και οι [[Μοναρχία των Αψβούργων|Αψβούργοι]]. Η επιτυχία της είχε ως αποτέλεσμα την προσχώρηση και άλλων καντονίων, αυξάνοντας τον αριθμό τους σε δεκατρία (**') έως το 1513. Η ομοσπονδία κήρυξε ουδετερότητα το 1647 (υπό την απειλή του Τριακονταετούς Πολέμου), αν και πολλοί Ελβετοί υπηρέτησαν ιδιωτικά ως μισθοφόροι στους Ιταλικούς πολέμους και κατά την Πρώιμη Σύγχρονη περίοδο.

Μετά τον Σουηβικό πόλεμο του 1499, η συνομοσπονδία ήταν ένα *de facto* ανεξάρτητο κράτος καθ 'όλη τη διάρκεια της πρώτης σύγχρονης περιόδου, αν και εξακολουθούσε να είναι τυπικά μέρος της Αγίας Ρωμαϊκής Αυτοκρατορίας έως το 1648, όταν η Συνθήκη της Βεστφαλίας έληξε τον Τριακονταετή Πόλεμο. Η Ελβετική Μεταρρύθμιση χώρισε τα καντόνια σε Μεταρρυθμισμένα και Καθολικά, με αποτέλεσμα μια εσωτερική σύγκρουση που διήρκεσε από τον 16ο έως τον 18ο αιώνα. Ως αποτέλεσμα αυτής, το Ομοσπονδιακό Συμβούλιο (*Tagsatzung*) παρέλυε συχνά λόγω της εχθρότητας μεταξύ των δύο παρατάξεων. Η Ελβετική Συνομοσπονδία καταλύθηκε κατόπιν εισβολής από τον Γαλλικό Επαναστατικό Στρατό το 1798, μετά την οποία ακολούθησε η βραχύβια Ελβετική Δημοκρατία.

Κατηγορία:Ιστορία της Ελβετίας ανά περίοδο
Κατηγορία:Κρατίδια της Αγίας Ρωμαϊκής Αυτοκρατορίας
Κατηγορία:Πρώην κράτη της Ευρώπης
Κατηγορία:Πρώην συνομοσπονδίες
Κατηγορία:Μεσαιωνική ιστορία της Ελβετίας
Κατηγορία:Λήμματα που περιέχουν κείμενο στα γερμανικά
Κατηγορία:Λήμματα που περιέχουν κείμενο στα λατινικά
Κατηγορία:Λήμματα που περιέχουν κείμενο στα γαλλικά
Βίκτωρας Πέτσας

Ο **Βίκτωρας Πέτσας** (Αθήνα, 2 Μαΐου 1992) είναι Έλληνας ηθοποιός.

## Βιογραφία
Γεννήθηκε το 1992 στην Αθήνα όπου και μεγάλωσε. Έχει αποφοιτήσει από το Νέο Ελληνικό θέατρο του Γιώργου Αρμένη. Ξεκίνησε τα πρώτα του βήματα ως ηθοποιός το 2015, συμμετέχοντας στην παράσταση «Η τελευταία μαύρη γάτα»  και στο σίριαλ «Οι άσφαιροι», σε έναν guest ρόλο. Το 2016 συμμετείχε στην παράσταση «Το ρολόι». Ακολούθησε η παράσταση «Το τελευταίο παιχνίδι»  το 2018. Την ίδια χρονιά πρωταγωνίστησε στη σειρά Η Επιστροφή, τον πρώτο του τηλεοπτικό πρωταγωνιστικό ρόλο. Το 2019 ακολούθησε το σίριαλ Αν Ήμουν Πλούσιος, ενσαρκώνοντας τον ρόλο του Μάνου Βρανά. Το 2020 πρωταγωνίστησε στην κωμική σειρά Παρουσιάστε! στον ANT1. Τη σεζόν 2022 συμμετείχε στη σειρά  Χαιρέτα μου τον Πλάτανο στην ΕΡΤ1 και την ίδια χρονιά πρωταγωνίστησε στην σειρά Παγιδευμένοι. Από το 2023 πρωταγωνιστεί στην σειρά Ηλέκτρα στην ΕΡΤ1.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Τσαβούς (βραχονησίδα)

Η βραχονησίδα **Τσαβούς** (τούρκικα: Çavuş Adası), η οποία στα ελληνικά ονομάζεται βραχονησίδα Κάτω, είναι νησίδα υπό την επικράτεια της Τουρκικής Δημοκρατίας. Ανήκει στην Επαρχία Μούγλων και βρίσκεται στο δυτικό τμήμα της Τουρκίας. Βρίσκεται 4,5 χλμ. ανατολικά των Ιμίων, 17 χλμ. βόρεια της Κω και 4 χλμ. δυτικά του παραθαλάσσιου χωριού Γκιουμουσλούκ (τούρκικα: Gümüşlük), το οποίο είναι γνωστό στα ελληνικά ως Μύνδος. Καλύπτει έκταση 0,21 τετραγωνικών χιλιομέτρων και το έδαφός της είναι λοφώδες. Το υψηλότερο σημείο στο νησί είναι 49 μέτρα πάνω από την επιφάνεια της θάλασσας.

Επί της νησίδας βρίσκεται μία τουρκική στρατιωτική βάση.

Η μέση ετήσια θερμοκρασία στο νησάκι είναι 19 °C. Ο θερμότερος μήνας είναι ο Αύγουστος, στους 28 °C και ο πιο κρύος ο Φεβρουάριος, στους 12 °C. Η μέση βροχόπτωση είναι 945 χιλιοστά το χρόνο. Ο υγρότερος μήνας είναι ο Δεκέμβριος, με 229 χιλιοστά βροχόπτωσης, και ξηρότερος ο Ιούλιος, με 1 χιλιοστό βροχόπτωσης.

## Παραπομπές


Κατηγορία:Νησιά της Τουρκίας
Κρεμμυδονήσι

Το **Κρεμμυδονήσι** ή **Κρομμυδονήσι** (τούρκικα: Lale Adası, ***Λάλε***) είναι νησί του Αιγαίου υπό την επικράτεια της Τουρκικής Δημοκρατίας. Βρίσκεται στην περιοχή Κυδωνιών (Αϊβαλί) στην Επαρχία Μπαλίκεσιρ. Στο νησί υπάρχουν δύο οδικές συνδέσεις· η μια στην ηπειρωτική Μικρά Ασία (προς τα νοτιοανατολικά) και η άλλη στο Μοσχονήσι (προς τα δυτικά). Η σύνδεση με την ηπειρωτική χώρα πραγματοποιήθηκε το 1817, στην Οθωμανική Περίοδο. Το 2016 κατασκευαάστηκε μία νέα γέφυρα. Η σύνδεση με το Μοσχονήσι πραγματοποιείται με μια γέφυρα που κατασκευάστηκε το 1954.

Το νησί είναι κατοικημένο, έχοντας κυρίως καλοκαιρινές εστίες.

## Παραπομπές


Κατηγορία:Νησιά της Τουρκίας
Εύα Σανταμαρία

Η **Εύα Μαρία Ντελγκάδο Μαθίας** (Ισπανικά: *Eva María Delgado Macías*, γεννήθηκε στις 18 Οκτωβρίου 1971 στο Ελ Πουέρτο ντε Σάντα Μαρία, Κάδιθ), γνωστή ως **Εύα Σανταμαρία** (Ισπανικά: *Eva Santamaría*) είναι Ισπανίδα τραγουδίστρια, γνωστή για την εκπροσώπηση της Ισπανίας στο  με το τραγούδι "Hombres", μια δημιουργία του δημοσιογράφου Carlos Toro.

Πριν συμμετάσχει στο διαγωνισμό τραγουδιού, η Σανταμαρία έγινε γνωστή για τη συμμετοχή της στα μουσικά τηλεοπτικά προγράμματα *Gente Joven*, *El Salero* και *Las Coplas*. Συνεργάστηκε επίσης με άλλους καλλιτέχνες σε διάφορα άλμπουμ και παρουσίασε τη δική της ραδιοφωνική εκπομπή στο Radio Nacional de España. Τους μήνες πριν από το Διαγωνισμό στις αρχές του 1993, ο Carlos Toro βοήθησε τη Σανταμαρία να ηχογραφήσει το πρώτο της άλμπουμ *A buen puerto* στο Λος Άντζελες, στο οποίο το "Hombres" έγινε επιτυχημένο single. Μέχρι σήμερα, ωστόσο, αυτό το άλμπουμ ήταν η μόνη κυκλοφορία της.

Ξεκινώντας από την επιτυχία του άλμπουμ, η Televisión Española επέλεξε τη Σανταμαρία για να εκπροσωπήσει το δίκτυο και όλη την Ισπανία στην Eurovision 1993 στο Μίλστριτ της Ιρλανδίας, με το hit της, "Hombres". Κέρδισε άλλους δημοφιλείς τραγουδιστές όπως οι Yossek και Julián Contreras. Το τραγούδι της τερμάτισε ενδέκατο στα 25 στο Διαγωνισμό.

Η Σανταμαρία δεν ακολούθησε την ποπ καριέρα της μετά από διαφωνίες με τον διευθυντή της και από τότε εμφανίστηκε σποραδικά στην τηλεόραση. Έκτοτε αφιέρωσε την προσοχή της στο θέατρο και το τραγούδι της κόπλα.

## Παραπομπές

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 1993
Όξω Νησί

Το **Όξω Νησί** είναι νησί της Κύπρου, το οποίο ανήκει στην Επαρχία Αμμοχώστου. Βρίσκεται στο ανατολικό τμήμα της χώρας απέναντι από την Αμμόχωστο, στο λιμάνι της πόλης, εντός του Κόλπου της Αμμόχωστου. Βρίσκεται 50 χλμ ανατολικά της Λευκωσίας.

## Κλίμα
Η μέση ετήσια θερμοκρασία στο νησάκι είναι 22 °C, και επικρατεί ξηρό κλίμα. Θερμότερος μήνας στο νησί είναι ο Αύγουστος, όταν η μέση θερμοκρασία είναι 32 °C, και ο πιο κρύος είναι ο Ιανουάριος, με 14 °C. Η μέση ετήσια βροχόπτωση είναι 421 χιλιοστά. Υγρότερος μήνας είναι ο Ιανουάριος, με μέσο όρο 93 χιλιοστά βροχόπτωσης, και ξηρότερος ο Αύγουστος, με 1 χιλιοστό βροχόπτωσης.

## Παραπομπές


Κατηγορία:Νησιά της Κύπρου
Κατηγορία:Επαρχία Αμμοχώστου
Bicep

Οι **Bicep** είναι ένα δίδυμο DJ και παραγωγών ηλεκτρονικής μουσικής από το Μπέλφαστ της Βόρειας Ιρλανδίας, αποτελούμενο από τους Άντριου Φέργκιουσον και Μάθιου ΜακΜπράιαρ.  

## Ιστορία
Ιδρύθηκαν το 2009 ως δίδυμο παραγωγής μουσικής και DJing στο Λονδίνο του Ηνωμένου Βασιλείου. Φίλοι από την παιδική τους ηλικία,  δημιούργησαν ένα ιστολόγιο με τίτλο "Feel My Bicep ", το οποίο χρησιμοποιήθηκε για τη δημοσίευση χαμένων και ξεχασμένων ντίσκο, Chicago house, Detroit techno και Italo disco edits.  

Κυκλοφόρησαν κομμάτια στις δισκογραφικές εταιρείες Throne of Blood, Traveller Records και Mystery Meat, πριν συμμετάσχουν στην Aus Music του Γουίλ Σολ και δημιούργησαν τη δική τους εταιρεία παραγωγής με την ονομασία Feel My Bicep τον Σεπτέμβριο του 2012.   Εκείνη τη χρονιά το δίδυμο βραβεύτηκε με το βραβείο Best of British Breakthrough DJ του *DJ Mag*. 

Το 2014, μετακόμισαν σε ένα νέο στούντιο στην πόλη Σόουρντιτς. 

Το 2015, εμφανίστηκαν ζωντανά για πρώτη φορά στο φεστιβάλ AVA στο Μπέλφαστ, το οποίο ηχογραφήθηκε από το Boiler Room. 

Αφού υπέγραψαν στη δισκογραφική Ninja Tune το 2017, κυκλοφόρησαν το πολυαναμενόμενο ντεμπούτο άλμπουμ τους με τον ομώνυμο *Bicep*, το οποίο σκαρφάλωσε στον αριθμό 20 της βρετανικής λίστας πωλήσεων  κατά την κυκλοφορία του, και έλαβε διθυραμβικές κριτικές,  με υποστήριξη από εκδόσεις όπως οι: *Pitchfork*, *[[The Guardian]]*, *Resident Advisor* και *Mixmag* .

Στις 6 Οκτωβρίου 2020, ανακοίνωσαν το δεύτερο άλμπουμ τους *Isles*, το οποίο θα κυκλοφορήσει από τη δισκογραφική Malone Road στις 22 Ιανουαρίου 2021. Για την προώθηση του άλμπουμ, κυκλοφόρησαν το σινγκλ "Apricots" καθώς και τα τραγούδια "Atlas" και "Saku".

## Ζωντανές παραστάσεις
Μεταξύ 2017-2018, το ντουέτο ξεκίνησε μια εκτεταμένη παγκόσμια περιοδεία, παίζοντας σε γεμάτους συναυλιακούς χώρους σε όλο τον κόσμο, συμπεριλαμβανομένων των ΗΠΑ, της Ιαπωνίας και της Ευρώπης. Στο Ηνωμένο Βασίλειο, εμφανίστηκαν σε γεμάτους συναυλιακούς χώρους: στο Electric Brixton,  το Roundhouse  και σε τρεις συνεχόμενες ημερομηνίες στο Printworks  του Λονδίνου, συναυλία η οποία βιντεοσκοπήθηκε από το *Resident Advisor* και ήταν μία από τις τελευταίες ζωντανές εμφανίσεις τους έως το 2020. 

## Δισκογραφία
### Άλμπουμ
* Bicep (2017) *No. 20 στη λίστα πωλήσεων στο Ηνωμένο Βασίλειο* 
* Isles (2021)

### Extended plays

### Σινγκλ

## Παραπομπές


## Εξωτερικοί σύνδεσμοι
* http://www.residentadvisor.net/feature.aspx?1711
* http://thisismusicltd.com/artist/bicep/ 
* https://www.instagram.com/p/B8r2oXYJSn_/
*   
* 

Κατηγορία:Ντουέτα ηλεκτρονικής μουσικής
Κατηγορία:Βρετανικά μουσικά ντουέτα
Κατηγορία:Αγγλικά συγκροτήματα ηλεκτρονικής μουσικής
Βαλκανικοί Αγώνες Στίβου 1931 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1931 πραγματοποιήθηκε στις 10 Οκτωβρίου στο Παναθηναϊκό Στάδιο.

Πρωταθλητής αναδείχθηκε ο Νικόλαος Παπανικολάου από την Ελλάδα για δεύτερη συνεχή φορά. Το αργυρό μετάλλιο κατέκτησε ο Στέβαν Μιόκοβιτς από τη Γιουγκοσλαβία και το χάλκινο ο Πάναγιοτ από τη Ρουμανία. Η Ελλάδα κέρδισε το αγώνισμα για τρίτη συνεχόμενη χρονιά. Έλαβαν μέρος 6 αθλητές από 4 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 10 Οκτωβρίου, ώρα 15:50.

## Βαθμολογία
Η επίσημη βαθμολογία που δημοσιεύθηκε ήταν:

Βαθμολογικό σύστημα: 5-4-3-2-1 βαθμοί

## Μετέχουσες χώρες
Στο αγώνισμα συμμετείχαν 6 αθλητές από 4 χώρες.

## Πίνακας μεταλλίων (1929—1931)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1931.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1931
1931
Βαλέρι Πολιακόφ

O **Βαλέρι Βλαντίμιροβιτς Πολιακόφ** (**', γεννηθείς **Βαλέρι Ιβάνοβιτς Κορσουνόφ** (**'), 27 Απριλίου 1942 - 7 Σεπτεμβρίου 2022) ήταν Ρώσος πρώην κοσμοναύτης και ο κάτοχος του ρεκόρ για τη μεγαλύτερη μονή διαμονή στο διάστημα στην ανθρώπινη ιστορία. Παρέμεινε στον διαστημικό σταθμό Μιρ για περισσότερο από 14 μήνες (437 ημέρες 18 ώρες) κατά τη διάρκεια ενός ταξιδιού. Η συνολική του παραμονή στο διάστημα είναι πάνω από 22 μήνες.

Επιλεγμένος ως κοσμοναύτης το 1972, ο Πολιακόφ έκανε την πρώτη του πτήση στο διάστημα με το Soyuz TM-6 το 1988. Επέστρεψε στην γη 240 ημέρες αργότερα με το TM-7. Ο Πολιακόφ ολοκλήρωσε την δεύτερη πτήση του στο διάστημα το 1994-1995, περνώντας 437 ημέρες στο διάστημα μεταξύ της εκτόξευσης του Soyuz TM-18 και της προσγείωσης του TM-20, θέτοντας το ρεκόρ για το μεγαλύτερο χρονικό διάστημα που πέρασε άνθρωπος συνεχώς στο διάστημα στην ανθρώπινη ιστορία.

## Παραπομπές


Κατηγορία:Σοβιετικοί ιατροί
Κατηγορία:Σοβιετικοί κοσμοναύτες
Κατηγορία:Ρώσοι κοσμοναύτες
Κατηγορία:Ήρωες της Σοβιετικής Ένωσης
Ελβετική Δημοκρατία

Στην ελβετική ιστορία, η **Ελβετική Δημοκρατία** (1798-1803) αντιπροσώπευε μια πρώιμη απόπειρα επιβολής κεντρικής διακυβέρνησης στην Ελβετία, η οποία μέχρι τότε αποτελούνταν από αυτοδιοικούμενα καντόνια ενωμένα σε μια χαλαρή στρατιωτική συμμαχία.

Οι Γάλλοι εισέβαλαν στην Ελβετία και την μετέτρεψαν σε σύμμαχο με το όνομα «Ελβετική Δημοκρατία». Η παρέμβαση στον τοπικισμό και τις παραδοσιακές ελευθερίες προκάλεσε δυσαρέσκειες, αν και πραγματοποιήθηκαν ορισμένες εκσυγχρονιστικές μεταρρυθμίσεις . Η αντίσταση ήταν ισχυρότερη στους πιο παραδοσιακούς καθολικούς προμαχώνες, με ένοπλες εξεγέρσεις που ξέσπασαν την άνοιξη του 1798 στο κεντρικό τμήμα της Ελβετίας. Ο γαλλικός στρατός κατέστειλε τις εξεγέρσεις, αλλά η υποστήριξη σε επαναστατικές ιδέες αυξήθηκε σταθερά, καθώς οι Ελβετοί ήταν δυσαρεστημένοι από την απώλεια της τοπικής τους δημοκρατίας, τους νέους φόρους, τον συγκεντρωτισμό και την εχθρότητα στη θρησκεία. Ωστόσο, υπήρξαν μακροπρόθεσμες επιπτώσεις.

Η Δημοκρατία ονομάστηκε *Ελβετική* λόγω των Ελβετών, των Γαλατών κατοίκων του Ελβετικού Οροπεδίου στην αρχαιότητα, δεν ήταν κάποια καινοτομία. Αντίθετα, η Ελβετική Συνομοσπονδία ονομάστηκε περιστασιακά ** στα Λατινικά από τον 17ο αιώνα, και η Helvetia, η ελβετική εθνική προσωποποίηση, έκανε την πρώτη της εμφάνιση το 1672.

## Παραπομπές


## Εξωτερικοί σύνδεσμοι
* 

Κατηγορία:Πρώην δημοκρατίες
Κατηγορία:Ιστορία της Ελβετίας ανά περίοδο
Κατηγορία:Λήμματα που περιέχουν κείμενο στα λατινικά
Κατηγορία:Λήμματα που περιέχουν κείμενο στα ιταλικά
Κατηγορία:Λήμματα που περιέχουν κείμενο στα γαλλικά
Κατηγορία:Λήμματα που περιέχουν κείμενο στα γερμανικά
Fujitsu

Η **Fujitsu Limited** (富士通株式会社, Fujitsū Kabushiki-gaisha) είναι Ιαπωνική πολυεθνική εταιρεία πληροφορικής και υπηρεσιών με έδρα το Τόκιο. Το 2018, ήταν η τέταρτη μεγαλύτερη εταιρεία παροχής υπηρεσιών πληροφορικής με βάση τα κέρδη από υπηρεσίες πληροφορικής (μετά από τις IBM, Accenture και AWS). Το Fortune ονόμασε την εταιρεία ως μια από τις πιο θαυμασμένες εταιρείες του κόσμου και είναι μια από τις 500 επιχειρήσεις με τη μεγαλύτερη αξία.

Η Fujitsu παράγει κυρίως προϊόντα πληροφορικής, αλλά η μητρική εταιρεία και οι θυγατρικές της προσφέρουν επίσης μια ποικιλία από προϊόντα και υπηρεσίες στους τομείς των προσωπικών υπολογιστών, της πληροφορικής για επιχειρήσεις, συσκευές αποθήκευσης, τηλεπικοινωνίες, προηγμένη μικροηλεκτρονική και κλιματισμό. Απασχολεί περίπου 129.000 υπαλλήλους. Τα προϊόντα και οι υπηρεσίες της είναι διαθέσιμα σε πάνω από 100 χώρες.

Η Fujitsu είναι εισηγμένη στα χρηματιστήρια του Τόκιο και της Ναγκόγιας. Είναι συστατικό μέρος των δεικτών Nikkei 225 και TOPIX 100.

## Παραπομπές

Κατηγορία:Κατασκευαστές κινητών τηλεφώνων
Κατηγορία:Ιαπωνικά εμπορικά σήματα
Κατηγορία:Εταιρείες ηλεκτρονικών της Ιαπωνίας
Κατηγορία:Λήμματα που περιέχουν κείμενο στα ιαπωνικά
GAZon Next

Το **GAZon NEXT** είναι φορτηγό που παράγεται από τη ρωσική εταιρεία παραγωγής οχημάτων GAZ. Το μοντέλο κατασκευάζεται από το 2014 και είναι ο διάδοχος του GAZ-3307 και GAZ-3309. Με το όνομα **Sadko NEXT** κυκλοφορεί μια παραλλαγή του οχήματος με τετρακίνηση, επομένως, εκείνη είναι ο διάδοχος του GAZ-3308.

## Ιστορία

Το GAZon Next είναι ένα ελαφρύ φορτηγό δύο αξόνων με κίνηση πίσω άξονα και ένα ακαθάριστο βάρος οχήματος 8,7 τόνων. Έχει ήδη προσφερθεί με διάφορες παραλλαγές σώματος. Για παράδειγμα, παρέχονται μοντέλα πλατφόρμας, αλλά και φορτηγά ψυγεία ή ειδικά οχήματα για τις αρχές ή για τη συντήρηση των δρόμων την χειμερινή εποχή. Εκδόσεις από φορτηγά απορριμμάτων κατασκευάζονται επίσης. Ο εγκατεστημένος κινητήρας ντίζελ είναι μια ρωσική μονάδα από την JaMZ με απόδοση περίπου 110 kW και μετατόπιση 4,43 λίτρων. Θα πρέπει να σημειωθεί ότι σε σύγκριση με τον προκάτοχό του, το GAZ-3307, το GAZon Next είναι ένα εντελώς νέο όχημα, πλέον έχει απαλλαγεί από το πλαίσιο και τα μηχανικά εξαρτήματα που προέρχονταν από τη δεκαετία του 1940 από τα προηγούμενα φορτηγά.

Η σειριακή παραγωγή της φορτηγού ξεκίνησε στη συνέχεια στη GAZ στο Νίζνι Νόβγκοροντ στις 19 Σεπτεμβρίου 2014 και το κόστος επενδύσεων για τη νέα γραμμή παραγωγής ανήλθε σε περισσότερα από 2,3 δισεκατομμύρια ρούβλια. Δεν είναι σαφές σε αυτό το πλαίσιο εάν η παραγωγή του προκατόχου GAZ-3307 διακοπεί ταυτόχρονα, αλλά αυτό το όχημα δεν προσφέρεται πλέον.

Στα τέλη του 2015, ένα φορτηγό στη βασική διαμόρφωση κοστίζει περίπου 1,4 εκατομμύρια ρούβλια (περίπου € 20.000 την εποχή εκείνη).

## Παραλλαγές μοντέλων
Σύμφωνα με τον κατασκευαστή, το GAZon Next είναι διαθέσιμο σε περισσότερες από 300 παραλλαγές μοντέλων. Η ακόλουθη λίστα περιορίζεται στις σημαντικότερες βασικές παραλλαγές.

* GAZ-C41R13-10-Βασικό μοντέλο με μονή καμπίνα και μικρό μεταξόνιο 3770 χιλιοστών
* GAZ-C41R33-10-Βασικό μοντέλο μονής καμπίνας με μακρύ μεταξόνιο 4515 χιλιοστών
* GAZ-ГАЗ-С41R33-10-Έκδοση που ονομάζεται Gazon Next City. Ολόκληρο το όχημα είναι χαμηλότερο και έχει χαμηλότερο περβάζι φόρτωσης. Το μεταξόνιο είναι 3770 χιλιοστά.
* GAZ-C41R33-10-GAZON Next με μακρύ μεταξόνιο 4515 χιλιοστών
* GAZ-C42R33-10-Βασικό μοντέλο με μακρύ μεταξόνιο και διπλή καμπίνα
* GAZ-C41R33-1010-Βασικό μοντέλο με κάλυμμά καρότσας, μακρύ μεταξόνιο
* GAZ-C41R13-1010-Βασικό μοντέλο, αλλά με σώμα ως ψυγείο, μικρό μεταξόνιο

## Αναφορές

Κατηγορία:Επαγγελματικά αυτοκίνητα
GAZon Next
Αδόλφο Σουάρεθ

Ο **Αδόλφο Σουάρεθ Γκονζάλεθ** (*Adolfo Suárez González*,  ; 25 Σεπτεμβρίου 1932 - 23 Μαρτίου 2014) ήταν Ισπανός δικηγόρος και πολιτικός. Ο Σουάρεθ ήταν ο πρώτος δημοκρατικά εκλεγμένος πρωθυπουργός της Ισπανίας στην Δεύτερη Ισπανική Δημοκρατία και βασικός παράγοντας στην μετάβαση της χώρας στη δημοκρατία μετά τη δικτατορία του Φρανθίσκο Φράνκο.

Ενώ η Ισπανία βρισκόταν ακόμη υπό αυταρχικό καθεστώς, ο Σουάρεθ διορίστηκε πρωθυπουργός από τον βασιλιά Χουάν Κάρλος το 1976, με την ελπίδα ότι η κυβέρνησή του θα μπορούσε να καταφέρει μετάβαση στην δημοκρατία. Κατά τη στιγμή του διορισμού του, δεν ήταν ιδιαίτερα γνωστή φυσιογνωμία, πράγμα που έκανε πολλές πολιτικές δυνάμεις δύσπιστες για την κυβέρνησή του. Ωστόσο, επέβλεψε την διάλυση του Φρανκικού Κοινοβουλίου και την νομιμοποίηση όλων των πολιτικών κομμάτων (συμπεριλαμβανομένου του Κομμουνιστικού Κόμματος, μια ιδιαίτερα δύσκολη κίνηση). Ηγήθηκε της Ένωσης Δημοκρατικού Κέντρου και κέρδισε τις γενικές εκλογές του 1977.

Το 1981, παραιτήθηκε και ίδρυσε το κόμμα «Δημοκρατικό και Κοινωνικό Κέντρο» (*Centro Democrático y Social, CDS*), το οποίο εξελέγη πολλές φορές στο Κοινοβούλιο. Αποσύρθηκε από την πολιτική το 1991 και από τη δημόσια ζωή το 2003, λόγω της νόσου του Αλτσχάιμερ.

## Παραπομπές


Κατηγορία:Ιππότες του Τάγματος του Χρυσόμαλλου Δέρατος
Κατηγορία:Πρωθυπουργοί της Ισπανίας
Κατηγορία:Φρανκισμός
Βαλκανικοί Αγώνες Στίβου 1976 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1976 πραγματοποιήθηκε στις 20 Ιουνίου.

Πρωταθλητής αναδείχθηκε ο Κάρολ Κόρμπου από τη Ρουμανία για πέμπτη φορά. Το αργυρό μετάλλιο κατέκτησε ο Γιάνος Χέγκεντις από τη Γιουγκοσλαβία και το χάλκινο ο Απόστολος Καθηνιώτης από την Ελλάδα.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 20 Ιουνίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1976)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1976.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1976
1976
Βαλκανικοί Αγώνες Στίβου 1979 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1979 πραγματοποιήθηκε στις 12 Αυγούστου στο Στάδιο Γεώργιος Καραϊσκάκης.

Πρωταθλητής αναδείχθηκε ο Ιωάννης Αυθίνος από την Ελλάδα. Το αργυρό μετάλλιο κατέκτησε ο Μίλος Σρέγιοβιτς από τη Γιουγκοσλαβία και το χάλκινο ο Κάρολ Κόρμπου από τη Ρουμανία. Έλαβαν μέρος 9 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 12 Αυγούστου.

## Μετέχουσες χώρες
Στο αγώνισμα συμμετείχαν 9 αθλητές από 5 χώρες.

## Πίνακας μεταλλίων (1929—1979)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1979.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1979
1979
Λουθία Πέρεθ

Η **Λουθία Πέρεθ Βιθκαίνο** (Ισπανικά: *Lucía Pérez Vizcaíno*, προφορά: [luθi.a peɾeθ], γεννήθηκε στις 5 Ιουλίου 1985 στο Ο Ίνθιο, Λούγο, Γαλικία) είναι Ισπανίδα τραγουδίστρια που εκπροσώπησε τη χώρα της στον  στη Γερμανία με το τραγούδι "Que me quiten lo bailao".

## Καριέρα
Το 2002, στις 17, η Λουθία Πέρεθ κέρδισε το τάλεντ σόου για ερασιτέχνες τραγουδιστές *Canteira de Cantareiros*, στην περιφερειακή τηλεόραση της Γαλικίας (TVG). Ένα χρόνο αργότερα δημοσίευσε το πρώτο της άλμπουμ, *Amores y amores*, στο οποίο απονεμήθηκε η πιστοποίηση Galician Gold Record για τις πωλήσεις του.

Το 2005, έλαβε το βραβείο Galician Soloist Pop Album. Αργότερα εκείνο το έτος, εκπροσώπησε την Ισπανία στο Διεθνές Φεστιβάλ Τραγουδιού *Viña del Mar* στη Χιλή και κατέλαβε τη δεύτερη θέση στον διεθνή διαγωνισμό με το τραγούδι "Qué haría contigo". Επίσης το 2005, το τραγούδι της "Amarás Miña Terra" προτάθηκε για το καλύτερο τραγούδι στα Γαλικιανά στα Ισπανικά Μουσικά Βραβεία.

Το 2008, το τρίτο άλμπουμ της, *Volar por los tejados*, κυκλοφόρησε τόσο στην Ισπανία όσο και στη Χιλή, όπου περιοδεύτηκε εκτενώς. Το 2009, συμμετείχε στο Φεστιβάλ *Viña del Mar* για δεύτερη φορά. Το 2010, κυκλοφόρησε το τέταρτο άλμπουμ της, *Dígocho en galego*, το οποίο είναι εξ ολοκλήρου στη Γαλικική γλώσσα. 

Το 2011, η Λουθία έλαβε μέρος στην ισπανική διαδικασία επιλογής για το Διαγωνισμό Τραγουδιού της Eurovision 2011, *[[Destino Eurovisión]]* και στις 18 Φεβρουαρίου κέρδισε τον τελικό με το τραγούδι "Que me quiten lo bailao".

Τον Μάρτιο του 2011, μετά την εκλογή της ως υποψήφιος της Ισπανίας στην Eurovision, η Λουθία υπέγραψε στην Warner Music για να κυκλοφορήσει το πέμπτο άλμπουμ της, *Cruzo los dedos*, τον Απρίλιο του 2011.

Στον τελικό του διαγωνισμού τραγουδιού της Eurovision 2011 που πραγματοποιήθηκε στο Ντίσελντορφ της Γερμανίας στις 14 Μαΐου, κατέλαβε την 23η θέση. Ωστόσο, τερμάτισε 16η στο ξεχωριστό αποτέλεσμα της τηλεψηφοφορίας.

Στις 22 Ιουνίου 2014, η Πέρεθ κυκλοφόρησε το έκτο στούντιο άλμπουμ της, *Quitapenas*. Τον Μάιο του 2018, η Πέρεθ κυκλοφόρησε το έβδομο στούντιο άλμπουμ *Quince soles*, το οποίο περιλαμβάνει συνεργασίες με τους Chenoa, Rosa Cedrón και Chema Purón.

## Δισκογραφία
### Άλμπουμ

### Σίνγκλς

## Παραπομπές

## Επιπλέον ιστοσελίδες
*

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 2011
Φιδέλ Παγές

Ο **Φιδέλ Παγές Μιραβέ** (ισπανικά: Fidel Pagés Miravé, 26 Ιανουαρίου 1886 – 21 Σεπτεμβρίου 1923) ήταν Ισπανός στρατιωτικός χειρουργός, γνωστός για την ανάπτυξη της επισκληρίδιας αναισθησίας.

Εφάρμοσε ένα μεγάλο εύρος τραυματολογικών και χειρουργικών τεχνικών, τόσο για τραυματισμούς κατά τον πόλεμο όσο και για χρήση σε ειρηνικούς σκοπούς, συμβάλλοντας στον εκσυγχρονισμό της χειρουργικής στην Ισπανία και συμμετέχοντας ενεργά στην αναδιάρθρωση του συστήματος στρατιωτικής υγείας της Ισπανίας στην δεκαετία του 1920. Λόγω του πρόωρου θανάτου του εξαιτίας ενός ατυχήματος, το πρωτοποριακό του έργο στην επισκληρίδιο αναισθησία, ή μεταμερική αναισθησία όπως την αποκαλούσε ο ίδιος, πέρασε ασημείωτο για πολλά χρόνια εκτός του ισπανόφωνου κόσμου.

## Παραπομπές


Κατηγορία:Ισπανοί ιατροί
Χοσέ Βέλεθ

Ο **Χοσέ Βελάθκεθ Χιμένεθ** (Ισπανικά: *José Velázquez Jiménez*, γεννημένος στις 15 Νοεμβρίου 1951 στο Τέλντε των Λας Πάλμας), γνωστός με το καλλιτεχνικό του όνομα **Χοσέ Βέλεθ** (Ισπανικά: *José Vélez*, ισπανική προφορά: [xoˈse ˈβeleθ]), είναι Ισπανός τραγουδιστής.

Στα τέλη της δεκαετίας του 1960, ένας δάσκαλος μουσικής από το Organización Juvenil Española (Ισπανικός Οργανισμός Νεολαίας) είχε την ιδέα να δημιουργήσει το μουσικό συγκρότημα Grupo Marabilla με μερικούς από τους μαθητές του, μεταξύ των οποίων και ο Χοσέ Βελάθκεθ. Όταν το γκρουπ διαλύθηκε, ξεκίνησε τη σόλο καριέρα του. Το 1968 συμμετείχε στο διαγωνισμό ταλέντων "Salto a la fama" στη Μαδρίτη και άρχισε να παίρνει κάποια αναγνώριση, γεγονός που τον οδήγησε να εγκατασταθεί στη Μαδρίτη.

Το 1976, παρουσίασε το πρώτο του άλμπουμ, *Vino Griego*, και το 1977 συμμετείχε στο Sopot International Song Festival με το τραγούδι "Romántica". Επιλέχθηκε εσωτερικά από την Televisión Española ως ο Ισπανός συμμετέχων για το  στο Παρίσι με το τραγούδι "Bailemos un vals". Έλαβε την 9η θέση ανάμεσα στους 20 συνολικά συμμετέχοντες.

Από εκείνη τη στιγμή και μετά έχει αναπτύξει το μεγαλύτερο μέρος της καριέρας του στη Λατινική Αμερική, όπου έχει επιτύχει 19 πλατινένιους δίσκους και 32 χρυσούς δίσκους.

## Παραπομπές

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 1978
Γιώργος Καβακάκης

Ο **Γιώργος Καβακάκης** (Αθήνα, 20 Μαΐου 1983) είναι Έλληνας μοντέλο, ηθοποιός και πρώην καλαθοσφαιριστής.

## Καριέρα

### Modeling
Ξεκίνησε να ασχολείται με το modeling σε ηλικία 20 ετών, συμμετέχοντας σε διάφορες καμπάνιες και φωτογραφήσεις για περιοδικά. Aποφασίζοντας να ασχοληθεί επαγγελματικά με το modeling, εγκαταστάθηκε στο εξωτερικό, αφήνοντας την Ελλάδα και την οικογένεια του για αρκετούς μήνες ανά τακτά χρονικά διαστήματα. Ξεκίνησε από δουλειές στο Μιλάνο, και συνέχισε στη Γερμανία, την Τουρκία και την Ισπανία. Η άνοδος της καριέρας του συνέβη όταν υπήρξε κεντρικό πρόσωπο στην παγκόσμια καμπάνια του αρώματος STR8, καθώς και σε πασαρέλες εξωτερικού όπως της Diane von Furstenberg, του Valentino, του Cavalli, LACOSTE και άλλα. Από το 2015 ζει και εργάζεται στην Ελλάδα. Το 2016 έπαιξε σε διαφήμιση γνωστής αλυσίδας παιχνιδιών (Jumbo) με την Άντζελα Δημητρίου, που έγινε viral.

### Υποκριτική
Το 2012, έπαιξε στο videoclip του τραγουδιού *Πάμε Ξανά* της ‘Ελλης Κοκκίνου. Το 2013, πρωταγωνίστησε στο videoclip των Shaya – Housetwins για το τραγούδι *Summer Is All Around*. Ακολούθησαν τα εξής videoclips: *Τα Παράπονα Μου* της Αγγελικής Ηλιάδη (2014), *Ανεξάρτητοι της* Άντζελας Δημητρίου (2016) και *Ήλιους και Θάλασσες* της Τάμτα (2017).

Το 2008, εμφανίστηκε ως guest σε τρία επεισόδια της κωμικής σειράς Singles.

Το 2017-2018, συμμετείχε στην θεατρική κωμική παράσταση "Μπαμπά μη ξαναπεθάνεις Παρασκευή" σε σκηνοθεσία Αλέξανδρου Ρήγα - Δημήτρη Αποστόλου.

### Επιχειρηματικότητα
Από το 2018 ως σήμερα, το modeling έχει μπει σε δεύτερο ρόλο στη ζωή του λόγω της θέσης του πλέον ως Executive Sports Marketing Manager σε διεθνή όμιλο.

## Φιλμογραφία

### Διαφημιστικά Σποτ

### Συμμετοχή σε videoclips

## Προσωπική ζωή
Είναι σε σχέση με την HR Manager Πελαγία Καζολέα, η οποία έγινε γνωστή από τη συμμετοχή της στην 9η σεζόν του ελληνικού Survivor.

## Παραπομπές


Κατηγορία:Έλληνες ηθοποιοί
Γκουέλφ

Το **Γκουέλφ** (αγγλικά: Guelph) είναι πόλη στο νοτιοδυτικό Οντάριο του Καναδά. Είναι γνωστή ως «Η Βασιλική Πόλη»· το Γκουέλφ βρίσκεται περίπου 28 χλμ. ανατολικά του Κίτσενερ και 100 χλμ. δυτικά του κέντρου του Τορόντο. Η πόλη αποτελεί έδρα της Κομητείας Ουέλλινγκτον, αλλά είναι πολιτικά ανεξάρτητη από αυτήν. Το Γκουέλφ ξεκίνησε ως οικισμός τη δεκαετία του 1820, ο οποίος ιδρύθηκε από τον Σκωτσέζο Τζον Γκαλτ.

Για πολλά χρόνια, το Γκουέλφ κατατάσσονταν ή βρισκόταν κοντά στον πάτο της λίστας εγκληματικής σοβαρότητας του Καναδά. Ωστόσο, το 2017 ο Δείκτης Εγκληματικής Σοβαρότητας (Crime Severity Index) παρουσίασε αύξηση κατά 15% από το 2016. Το Γκουέλφ έχει σημειωθεί ότι παρουσίασε ένα από τα χαμηλότερα ποσοστά ανεργίας στη χώρα καθ' όλη τη Μεγάλη Ύφεση. Στα τέλη του 2018, οι οντότητες Γκουέλφ Εραμόζα (Guelph Eramosa) και Πάσλιντς (Puslinch) είχαν ποσοστό ανεργίας 2,3%, το οποίο μειώθηκε στο 1,9% έως τον Ιανουάριο του 2019, το χαμηλότερο από όλες τις πόλεις του Καναδά. Το εθνικό ποσοστό ανεργίας τότε ήταν 5,8%. Μεγάλο μέρος αυτού του επιτεύγματος οφείλεται στον μεγάλο αριθμό εγκαταστάσεων παραγωγής, συμπεριλαμβανομένης της Linamar.

Το Γκουέλφ κατά την καναδική απογραφή του 2016, είχε 131.794 κατοίκους.

## Αδελφοποιημένες πόλεις
*  Καστελφράνκο Βένετο, Ιταλία

## Παραπομπές


Κατηγορία:Πόλεις του Οντάριο
Αζόλες

Οι **αζόλες** (αγγλ. *azoles*), ή αλλιώς **αζόλια**, είναι ετεροκυκλικές ενώσεις που δομούνται συνήθως από πενταμελείς δακτυλίους, καθένας εκ των οποίων περιέχει ένα άτομο αζώτου (N) και τουλάχιστον ένα άλλο άτομο, λ.χ. αζώτου ή θείου (S) ή οξυγόνου (O), ή φθορίου (F), εξαιρουμένου του άνθρακα (C). Είναι κατά βάση αρωματικές ουσίες που έχουν δύο (2) διπλούς δεσμούς μέσα σε κάθε δακτύλιο. Σχηματίζουν έτσι σύνθετες ενώσεις με πενταμελείς δακτυλίους, όπως λ.χ. θειαδιαζόλες, οξαδιαζόλες, τριαζόλες, ιμιδαζόλες, πυραζόλες και πολλές άλλες. Είναι κατά βάση συνθετικές ή ημισυνθετικές ενώσεις, αμιγώς προϊόντα της έρευνας. Από τις αζόλες παράγονται χρήσιμα οργανικά μυκητοκτόνα.

Μετά το 1945, η έρευνα για νέες ενώσεις με μυκητοκτόνο δράση εντάθηκε, ώστε να αναπτυχθούν με τη βοήθεια της συνθετικής χημείας ενώσεις με πολύ χαμηλότερη τοξικότητα. Αυτό οδήγησε στην ανακάλυψη της πρώτης αζόλης, της *[[κετοκοναζόλη]]ς*, η οποία χρησιμοποιήθηκε στις αρχές της δεκαετίας του ’80 για ορισμένες αντιμυκητιακές λοιμώξεις. Λίγο αργότερα, έγινε η σύνθεση της φλουκοναζόλης και της ιτρακοναζόλης, οι οποίες είχαν ακόμη υψηλότερη αντιμυκητιασική δράση και καλύτερο προφίλ ασφάλειας χρήσης.

Για τη φαρμακολογία, η ανακάλυψή τους τη δεκαετία του ’80 ήταν εξόχως σημαντική, αφού βοήθησε στο να καταπολεμηθούν βλαστικοί μύκητες σε πάρα πολλά πεδία, λ.χ. μυκητιασικές λοιμώξεις, δερματικές παθήσεις, καντιντίαση και πολλές άλλες. Οι κυριότερες μυκητοκτόνες ενώσεις από τις αζόλες, είναι οι ιμιδαζόλες και οι τριαζόλες. Σύμφωνα με τη βιβλιογραφία, οι συγκεκριμένες αζόλες επιδρούν καταλυτικά με το να προσκολλούνται στις μεμβράνες των μυκήτων και να μπλοκάρουν τη σύνθεση μυκητιακών λιπιδίων, τα οποία είναι γνωστά ως *εργοστερόλες*.

Από τη δεκαετία του ’90, ορισμένες νέες αζόλες, όπως λ.χ. η τεμπουκοναζόλη και η προπικοναζόλη, βρήκαν μεγάλη εφαρμογή στη βιομηχανία ξύλου ως εμποτιστικές ουσίες. Η συνέργεια αυτών των αζολών με το χαλκό (Cu) δρα ευεργετικά και επιφέρει αποτελεσματική προστασία του ξύλου έναντι των σηπτικών μυκήτων που το προσβάλλουν.

## Παραπομπές


## Εξωτερικοί σύνδεσμοι
* 


Κατηγορία:Ξύλο
Κέιμπριτζ (Οντάριο)

Το **Κέιμπριτζ** (αγγλικά: Cambridge) είναι πόλη στον Περιφερειακό Δήμο Γουότερλου στο Οντάριο του Καναδά, η οποία βρίσκεται στη συμβολή των ποταμών Γκραντ και Σπιντ. Η πόλη είχε πληθυσμό 129.920 κατοίκων από την απογραφή του 2016.

Το Κέιμπριτζ δημιουργήθηκε το 1973 από τη συγχώνευση του Γκαλτ, του Πρέστον, του Χέσπελερ, του οικισμού Μπλαιρ και ενός μικρού τμήματος των γύρω κοινοτήτων. Το πρώην Γκαλτ καλύπτει το μεγαλύτερο τμήμα του Κέιμπριτζ, αποτελώντας το νότιο μισό της πόλης, ενώ το Πρέστον και το Μπλαιρ καλύπτουν τη δυτική πλευρά. Το Χέσπελερ αποτελεί το βορειοανατολικότερο τμήμα του Κέιμπριτζ. Οι ιστορικές πληροφορίες και τα αρχεία κάθε οντότητας είναι καλά τεκμηριωμένα στο Cambridge City Archives.

## Παραπομπές


Κατηγορία:Πόλεις του Οντάριο
Ούζο Πλωμαρίου Ισιδώρου Αρβανίτη

Το **Ούζο Πλωμαρίου Ισιδώρου Αρβανίτη **είναι το όνομα ιστορικής ελληνικής εταιρείας ούζου από τη Λέσβο. Ιδρύθηκε το 1894 από τον Ισίδωρο Αρβανίτη, ντόπιο του Πλωμαρίου. Η εταιρεία εξάγει σε περισσότερες από 40 χώρες.
Μπουκάλι Ούζο Πλωμαρίου Ισιδώρου Αρβανίτη|μικρογραφία

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Ελληνικά εμπορικά σήματα
Κατηγορία:Εταιρείες ποτών της Ελλάδας
Οξυάθρης της Ηράκλειας

Ο **Οξυάθρης της Ηράκλειας**, ή **Οξυάθρης ο Ηρακλείδης** (πέθανε το 284 π.Χ.), ήταν γιος του Διονύσιου, τυράννου της Ηράκλειας και της Αμάστριδος, κόρη του αδελφού του Δαρείου Γ΄ της Περσίας, επίσης γνωστός ως Οξυάθρης. Κατάφερε, μαζί με τον αδερφό του τον Κλέαρχο, να κυριαρχήσει στην Ηράκλεια μετά το θάνατο του Διονύσιου, το 306 π.Χ., αλλά η κυβέρνηση διοικούταν από την Αμάστρις κατά τη διάρκεια της παιδικής ηλικίας των δύο γιων της. Λίγο μετά, οι νεαροί άνδρες είχαν φθάσει στην ενηλικίωση και πήραν την κατεύθυνση των πραγμάτων στα χέρια τους, όπου έστειλαν τη μητέρα τους σε θάνατο (284 π.Χ.). Αυτή η πράξη μητροκτονίας έφερε επάνω τους την άμεση εκδίκηση του Λυσίμαχου, ο οποίος αυτοανακηρύχθηκε άρχοντας της Ηράκλειας και σκότωσε τόσο τον Κλέαρχο όσο και τον Οξυάθρη. Σύμφωνα με τον Διόδωρο, βασίλευαν δεκαεπτά χρόνια, αλλά ο θάνατός τους πρέπει να αποδοθεί στο έτος 284 π.Χ..

## Πηγές
* Σμιθ, Ουίλιαμ; *[[Λεξικό της ελληνικής και ρωμαϊκής βιογραφίας και μυθολογίας]]*, «Οξυάθρης»(4) , Βοστώνη, (1867)

## Παραπομπές


Κατηγορία:Αρχαίοι Έλληνες τύραννοι
Πολ Ζιράρ

Ο **Πολ Φρεντερίκ Ζιράρ** (γαλλικά: *Paul Frédéric Girard*) (23 Μαρτίου 1852, Παρίσι - 1 Ιουλίου 1922, Παρίσι) ήταν Γάλλος ελληνιστής, αρχαιολόγος και επιγραφολόγος.

Ο Ζιράρ ήταν μαθητής στην École Normale Supérieure, όπου απέκτησε το αγκρεγκασιόν το 1875. Ήταν μέλος της Γαλλικής Σχολής Αθηνών από το 1875 έως το 1879, όπου ήταν υπεύθυνος των ανασκαφών στο Ηραίο Σάμου και αγόρασε την Ήρα για το Μουσείο του Λούβρου (1879).

Ήταν ομιλητής στη Σχολή Γραμμάτων της Τουλούζης (1881), όπου έδινε διάλεξη για την ελληνική γλώσσα και λογοτεχνία στην École Normale Supérieure από το 1893 έως το 1903. Κατείχε την έδρα της ελληνικής γλώσσας και λογοτεχνίας στη Σορβόννη από το 1904 έως το 1922.

Ήταν Πρώτος Γενικός Γραμματέας της επιθεώρησης Revue des études grecques και ιδρυτικό μέλος του Συλλόγου Γκιγιόμ Μπυντέ το 1917.

Εκλέχθηκε μέλος της *Académie des Inscriptions et Belles-Lettres* το 1908.

## Έργα

* 1881: *L'Asclépeion d'Athènes d'après les récentes découvertes*
* 1889: *L'éducation athénienne au Ve et au IVe siècle avant J.-C*, Hachette
* 1892: *La Peinture antique* στην Εθνική Βιβλιοθήκη της Γαλλίας
* 1895: *La coutume à Rome, Textes de droit romain,*
* 1914: *Alphonse Ducatel, καθηγητής* στο *lycée Condorcet (10 Φεβρουαρίου 1851-11 Δεκεμβρίου 1913)*, Belin
* 1917: *Séance publique annuelle de l'Académie des επιγραφές et belles-lettres*, Firmin-Didot

## Παραπομπές


## Βιβλιογραφία
* Π. Μονσό, *Éloge funèbre de M. Paul Girard*, *Comptes rendus de l'Académie des επιγραφές et belles-lettres*, 1922. Διαβάστε online στο *Persée.fr* .
* Χ. Γκελζέρ, *Notice sur la vie et les travaux de M. Paul Girard*, Ινστιτούτο της Γαλλίας, 1923
* Ζ. Τουτάν, *Notice nécrologique*, στο *Bulletin de la Société nationale des antiquaires de France*, 1923
* Εβ Γκραν-Εμερίτς, *Les chercheurs de passé*, Éditions du CNRS, 2007, σελ.&nbsp;831

Κατηγορία:Γάλλοι αρχαιολόγοι
Κατηγορία:Γάλλοι ελληνιστές
Κατηγορία:Γάλλοι επιγραφιστές
Κατηγορία:Μέλη της Γαλλικής Σχολής Αθηνών
Κατηγορία:Απόφοιτοι της École Normale Supérieure
Wolfwalkers

Το ***Wolfwalkers*** είναι ταινία περιπέτειας κινουμένων σχεδίων του 2020 σε σκηνοθεσία των Τομμ Μουρ και Ρος Στιούαρτ. Η ταινία είναι το τρίτο μέρος στην «Τριλογία Ιρλανδικής Λαογραφίας» του Μουρ, μετά τις προηγούμενές του ταινίες, το *[[The Secret of Kells]]* (2009) και το ''Το Τραγούδι της Θάλασσας'' (2014). Μια διεθνής συμπαραγωγή υπό την ηγεσία των Cartoon Saloon και Mélusine Productions. Η ταινία έκανε πρεμιέρα στο Διεθνές Φεστιβάλ Κινηματογράφου του Τορόντο το 2020 στις 12 Σεπτεμβρίου και κυκλοφόρησε στις κινηματογραφικές αίθουσες στο Ηνωμένο Βασίλειο στις 26 Οκτωβρίου, στις Ηνωμένες Πολιτείες και τον Καναδά στις 13 Νοεμβρίου και στην Ιρλανδία στις 2 Δεκεμβρίου. Κυκλοφόρησε ψηφιακά στο Apple TV+ στις 11 Δεκεμβρίου. Έλαβε ευρεία παγκόσμια αναγνώριση από κριτικούς, οι οποίοι επαίνεσαν το animation, το συναισθηματικό βάθος, την εκτέλεση και τους χαρακτήρες.

## Παραπομπές

## Εξωτερικοί σύνδεσμοι
*

Κατηγορία:Ταινίες του 2020
Κατηγορία:Αγγλόφωνες ταινίες
Κατηγορία:Γαλλικές ταινίες της δεκαετίας 2020
Κατηγορία:Ιρλανδικές ταινίες
Κατηγορία:Λουξεμβουργιανές ταινίες
Κατηγορία:Γαλλικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Λυκάνθρωποι σε ταινίες κινουμένων σχεδίων
Κατηγορία:Αμερικανικές ταινίες φαντασίας
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ανεξάρτητες ταινίες
Κατηγορία:Ταινίες κινουμένων σχεδίων του 2020
Αργύριος Αδαλής

μικρογραφία|226x226εσ|Ξενοδοχείο «Μεγάλη Βρετανία»  (1880), Κουντουριώτη 17, Μυτιλήνη, Λέσβος
Ο **Αργύριος Αδαλής** (1854– 1925) ήταν Έλληνας αρχιτέκτονας από την Μυτιλήνη, απόφοιτος του Εθνικού Μετσόβειου Πολυτεχνείου. Διετέλεσε βοηθός των πιο σημαντικών αρχιτεκτόνων της εποχής, του Δανού Θεόφιλου Χάνσεν και του Γερμανού Ερνέστου Τσίλλερ και κατασκεύασε τον ναό του Αγίου Θεράποντα, το 1ο Γυμνάσιο και πολλά σημαντικά νεοκλασικά κτήρια στην Μυτιλήνη. 

## Έργα του

* Ναός του Αγίου Θεράποντος, έτος κατασκευής 1850-1900, Μυτιλήνη, Λέσβος
* Ξενοδοχείο Μεγάλη Βρετανία, έτος κατασκευής 1880, Κουντουριώτη 17, Μυτιλήνη, Λέσβος
* ιερός ναός Αγίων Αναργύρων, έτος κατασκευής γύρω στο 1881, περιοχή Κουμκό, Λέσβος
* Κατοικία του Κων/νου Νιάνια, έτος κατασκευής 1882, Λέσβος
* 1ο Γυμνάσιο Μυτιλήνης (νυν Πρότυπο Πειραματικό Γενικό Λύκειο Μυτιλήνης), έτος κατασκευής 1886-1891, Μυτιλήνη, Λέσβος
* μικρογραφία|Αρχοντικό Αχιλλέα Βουρνάζου, 1888, Αργύρη Εφταλιώτη 9, Κιόσκι, Μυτιλήνη, Λέσβος|215x215εσΑρχοντικό Αχιλλέα Βουρνάζου, έτος κατασκευής 1888,  Αργύρη Εφταλιώτη 9, Περιοχή Κιόσκι, Μυτιλήνη, Λέσβος
* μικρογραφία|Οικία Μιχάλη Β. Κατσάνη, 1906, 8ης Νοεμβρίου & Σκρά 26, Κιόσκι, Μυτιλήνη|213x213εσΟικία Μιχαήλ Κατσάνη (γνωστή ως το «Κόκκινο σπίτι»),έτος κατασκευής 1906, 8ης Νοεμβρίου & Σκρά 26, περιοχή Κιόσκι, Λέσβος
* Εξοχική του κατοικία, έτος κατασκευής γύρω στο 1907, περιοχή Ακλειδιού, Μυτιλήνη, Λέσβος
* Πύργος Γιαννέλλη, έτος κατασκευής 1910, περιοχή Ακλειδιού, Μυτιλήνη, Λέσβος 
* Δημαρχείο Μυτιλήνης 
* Παρθεναγωγείο Μυτιλήνης 
* ιερός ναός Παναγίας Ευαγγελιστρίας, στην περιοχή του Ακλειδιού, Μυτιλήνη, Λέσβος 
* ιερός ναός Παμμεγίστων Ταξιαρχών, στην περιοχή Καγιανίου, Μυτιλήνη, Λέσβος 
* Οικία Αχιλλέα Βουρνάζου στην περιοχή Βαρειάς, Μυτιλήνη, Λέσβος 

## Παραπομπές


## Πηγές

* Βουκλαρή Ευαγγελία, 2014, Ο κτιριακός τύπος των ξενοδοχείων στον αστικό και περιαστικό χώρο της Μυτιλήνης (1850 - 1930), Δημοκρίτειο Πανεπιστήμιο Θράκης, Τμήμα Αρχιτεκτόνων Μηχανικών, Εισαγωγή στην Αρχιτεκτονική Έρευνα-Διάλεξη
* Σωτηρίου - Δωροβίνη, Ιωάννα, 2001, Η αρχιτεκτονική των κατοικιών της ανώτερης αστικής τάξης της Μυτιλήνης (1850 - 1930), Διδακτορική Διατριβή, Εθνικό Μετσόβιο Πολυτεχνείο (ΕΜΠ). Σχολή Αρχιτεκτόνων Μηχανικών
* http://odysseus.culture.gr/h/2/gh251.jsp?obj_id=1672 
* http://photodentro.edu.gr/aggregator/lo/photodentro-aggregatedcontent-8526-4448
* https://www.researchgate.net/publication/343183228_TO_OIKOBIOMA_STA_ARCHONTIKA_TES_MYTILENES
* http://lesvosarxontika.weebly.com/alpharhochiomicronnutauiotakappa972-laquoalphachiiotalambdalambda941alpha-betaomicronupsilonrhonu940zetaomicronupsilonraquo.html
* http://kiourellis.blogspot.com/2017/03/blog-post.html

Κατηγορία:Έλληνες αρχιτέκτονες
Ψυγείο (αποσαφήνιση)

* Πλοίο ψυγείο
* Φορτηγό ψυγείο
* Ψυγείο του αυτοκινήτου
Καϊπανάκι Ευρυτανίας

Τα **Καϊπανάκι** είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας σε υψόμετρο 580 μέτρα, ο οποίος βρίσκεται στα δυτικά όρια με την Περιφερειακή Ενότητα Αιτωλοακαρνανίας και τις βόρειες όχθες της τεχνητής λίμνης Κρεμαστών. Απέχει 22 χλμ. ΝΔ. από το Κερασοχώρι (έδρα του δήμου), 61 χλμ. Δ.-ΒΔ. από το Καρπενήσι και περίπου 2,5 χλμ. από το Τριπόταμο του οποίου από παλιά αποτελούσε συνοικισμό. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Τριποτάμου. Σύμφωνα με το σχέδιο Καλλικράτης μαζί με το Τριπόταμο, τα Βρεκαίικα, τα Κοψαίικα και τη Μονή Τατάρνης αποτελούν την τοπική κοινότητα Τριποτάμου που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 27 κατοίκους.

## Παραπομπές


## Εξωτερικοί σύνδεσμοι

* Φωτογραφίες από το Καϊπανάκι στον ιστότοπο https://www.technovision.gr/

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Βαλκανικοί Αγώνες Στίβου 1986 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1986 πραγματοποιήθηκε στις 7 Σεπτεμβρίου.

Πρωταθλητής αναδείχθηκε ο Μπάμπης Γιαννούλης από την Ελλάδα. Το αργυρό μετάλλιο κατέκτησε ο Ντάνιελ Τσιομπάνου από τη Ρουμανία και το χάλκινο ο Τζόρτζε Κοζούλ από τη Γιουγκοσλαβία. Έλαβαν μέρος 9 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 7 Σεπτεμβρίου.

## Μετέχουσες χώρες
Στο αγώνισμα συμμετείχαν 9 αθλητές από 5 χώρες.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1986
1986